หุ้นปิดลบ 0.85 จุด กังวลสถานการณ์ตึงเครียดในตะวันออกกลาง
หุ้นไทย วันที่ 3 ม.ค.62 ดัชนีปิดตลาดที่ระดับ 1,594.97 จุด ลดลง 0.85 จุด (-0.05%) มูลค่าการซื้อขาย 61,278.34 ล้านบาท
3 ม.ค. 2563

หุ้นไทย วันที่ 3 ม.ค.62 ดัชนีปิดตลาดที่ระดับ 1,594.97 จุด ลดลง 0.85 จุด (-0.05%) มูลค่าการซื้อขาย 61,278.34 ล้านบาท 
นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยแกว่งไซด์เวย์ (แกว่งตัวออกด้านข้าง) จากความกังวลต่อสถานการณ์ความตึงเครียดในตะวันออกกลาง หลังจากที่สหรัฐได้สังหารนายพลกัสซิม โซเลมานี ผู้บัญชาการกองกำลัง Quds Force ของอิหร่าน จากการเปิดฉากโจมตีทางอากาศที่สนามบินนานาชาติกรุงแบกแดดของอิรักในช่วงเช้าวันนี้ แต่อย่างไรก็ตามหุ้นกลุ่มพลังงานที่ปรับตัวขึ้นจากราคาน้ำมันที่ดีดตัวขึ้น สามารถประคองตลาดฯ ไว้ได้ 
แนวโน้มตลาดหุ้นไทยในสัปดาห์หน้า คาดว่าราคาน้ำมันดิบน่าจะปรับตัวขึ้นต่อ โดยมองว่ายังสามารถแกว่งขึ้นไปได้อีก 2-3 สัปดาห์ จากความเสี่ยงและความรุนแรงในตะวันออกกลางที่ยังมีอยู่ ทำให้หุ้นกลุ่มพลังงานน่าจะเป็นตัวประคองตลาดฯ ต่อ
 
ขณะที่บล.โนมูระ พัฒนสิน ให้ติดตามดูการพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ.2563 วาระ 2 และวาระ 3 หากผ่านไปได้จะเป็นสร้างความเชื่อมั่นให้กับรัฐบาลได้มากขึ้น พร้อมให้แนวต้าน 1,620-1,630 จุด แนวรับ 1,580 จุด
 
5 หลักทรัพย์ที่มีมูลค่าการซื้อขายสูงสุด 
PTT มูลค่าการซื้อขาย 6,853.95 ล้านบาท ปิดที่ 46.50 บาท เพิ่มขึ้น 1.00 บาท
PTTEP มูลค่าการซื้อขาย 3,191.46 ล้านบาท ปิดที่ 130.00 บาท เพิ่มขึ้น 2.50 บาท
BAM มูลค่าการซื้อขาย 2,751.13 ล้านบาท ปิดที่ 19.50 บาท ลดลง 0.20 บาท 
PTTGC มูลค่าการซื้อขาย 2,056.09 ล้านบาท ปิดที่ 59.50 บาท เพิ่มขึ้น 0.25 บาท
CPALL มูลค่าการซื้อขาย 2,051.91 ล้านบาท ปิดที่ 71.75 บาท เพิ่มขึ้น 0.75 บาท